cyanic-selkie/wikianc huggingface dataset:
কেরি ও’কিফ
কেরি জেমস ও’কিফ (Kerry O'Keeffe; জন্ম: ২৫ নভেম্বর, ১৯৪৯) নিউ সাউথ ওয়েলসের হার্স্টভিল এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭১ থেকে ১৯৭৭ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ইংরেজ কাউন্টি ক্রিকেটে সমারসেট দলের প্রতিনিধিত্ব করেন। দলে তিনি মূলতঃ লেগ স্পিনার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী প্রদর্শন করেছেন ‘স্কাল’ ডাকনামে পরিচিত কেরি ও’কিফ।
প্রথম-শ্রেণীর ক্রিকেট
১৯৬৮/৬৯ মৌসুম থেকে ১৯৭৯-৮০ মৌসুম পর্যন্ত কেরি ও’কিফের প্রথম-শ্রেণীর খেলোয়াড়ী জীবন চলমান ছিল।
স্পিন বোলার হিসেবে লেগ ব্রেক বোলিং করতেন। শুরুতে বেশ ভালো খেললেও কখনোই অস্ট্রেলিয়ার পরবর্তী সেরা লেগ স্পিন বোলার হবার স্বপ্ন বাস্তবায়ন করতে সক্ষম হননি। ৩৮.০৭ গড়ে ৫৩ উইকেট দখল করেছিলেন। ১৯৭০-৭১ মৌসুমে নিউ সাউথ ওয়েলসের সদস্যরূপে সফররত ইংরেজ একাদশের বিপক্ষে ৬/৬৯ ও অপরাজিত ৫৫ রানের ইনিংস খেলার প্রেক্ষিতে জাতীয় দলে আহুত হন।
আন্তর্জাতিক ক্রিকেট
সমগ্র খেলোয়াড়ী জীবনে চব্বিশ টেস্ট ও দুইটি ওডিআইয়ে অংশগ্রহণ করেছেন কেরি ও’কিফ। ২১ জানুয়ারি, ১৯৭১ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৮ জুলাই, ১৯৭৭ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি।
অ্যাশেজ সিরিজের পঞ্চম টেস্টে অভিষেক পর্ব সম্পন্ন হয়। তবে, খেলায় তিনি খুব কমই ভূমিকা রাখেন। ফলশ্রুতিতে দল থেকে বাদ পড়েন। তবে, স্পিন উপযোগী এসসিজিতে সিরিজের সপ্তম টেস্টে পুনরায় তাকে দলে রাখা হয়। ৩/৪৮ ও ৩/৯৬ বোলিং পরিসংখ্যান গড়লেও খেলায় তার দল জয়লাভ করতে পারেনি ও অ্যাশেজ রক্ষায় ব্যর্থ হয়। এরপর ব্যাট হাতে ২৫.৭৬ গড়ে রান সংগ্রহের কারণে শতবার্ষিকী টেস্টের দ্বিতীয় ইনিংসে ব্যাটিং উদ্বোধনে নেমেছিলেন।
এক পরিসংখ্যানে দেখা যায় যে, বলের উপর তার বেশ মনোযোগ ছিল। টেস্টের ইতিহাসে সর্বাধিকসংখ্যক উইকেট কটের মাধ্যমে পেয়েছেন। প্রাপ্ত ৫৩ উইকেটের ৪৪টিই ছিল কটে যা শতাংশের হিসেবে ৮৪। তার বোলিংয়ের যোগ্যতা নিয়েই মজাদার ঘটনা ঘটে। ১৯৭২ সালে ইংল্যান্ড সফরে ব্যাটসম্যানের বিপরীতে লেগ বিফোর উইকেটে আবেদন জানানো হলে আম্পায়ার তাকে নিরস্ত করেন। বলেন যে বলটি এরচেয়েও বেশি করেছে। অর্থাৎ, বল এতোটাই স্পিন করেছিল যে, স্ট্যাম্পের অনেক দূর দিয়ে চলে যায়। ও’কিফ জানান, আম্পায়ারের এ মন্তব্য বলে তার স্পিন না করার কথাই জানান দেয়। অনেকটা বিদ্রুপাত্মক ছিল বিষয়টি।
অবসর
ক্রিকেট খেলা থেকে অবসর গ্রহণের পর এবিসি রেডিওতে ধারাভাষ্যকার হিসেবে কাজ করেন। নৈশভোজন শেষে ক্রিকেটারদের ক্লাবে বক্তার ভূমিকায় অবতীর্ণ হতেন ও অট্টহাসিতে ফেটে পড়তেন। বিদেশী ধারাভাষ্যকার বিশেষ করে ভারতীয় ধারাভাষ্যকার হর্ষ ভোগলের সাথে কাজ করে যথেষ্ট আনন্দ পেতেন। ২০০৪ সালে ‘অ্যাকর্ডিং টু স্কাল’ শিরোনামীয় আত্মজীবনীমূলক গ্রন্থ প্রকাশ করেন। এছাড়াও, একগুচ্ছ সিডি প্রকাশ করেছিলেন।
২৭ ডিসেম্বর, ২০১৩ তারিখে মেলবোর্নের বক্সিং ডে টেস্টে অস্ট্রেলিয়া-ইংল্যান্ডের মধ্যকার খেলা চলাকালীন কেরি ও’কিফ জানুয়ারি, ২০১৪ সালে সিডনি টেস্ট শেষে তার অবসর গ্রহণের কথা ঘোষণা করেন। এ পর্যায়ে তিনি এবিসি থেকে অতিরিক্ত সুযোগ-সুবিধান লাভের প্রস্তাবনা গ্রহণ করেছিলেন। তবে, ডিসেম্বর, ২০১৬ সালে ট্রিপল এমের নতুন ক্রিকেট সম্প্রচারের অংশ হিসেবে ক্রিকেট ধারাভাষ্যে পুনরায় প্রত্যাবর্তন করেন।
১৩ জুলাই, ২০১৮ তারিখে ২০১৮-১৯ মৌসুমের ফক্স স্পোর্টস ক্রিকেট ধারাভাষ্য দলে কেরি ও’কিফের যোগদানের কথা ঘোষণা করা হয়।
বিতর্কিত ভূমিকা
২০১৮ সালে ভারত ক্রিকেট দল অস্ট্রেলিয়া সফর করে। সিরিজের তৃতীয় টেস্ট চলাকালে ভারতের উদ্বোধনী ব্যাটসম্যান ময়াঙ্ক আগারওয়ালের প্রথম-শ্রেণীর ত্রিশতক হাঁকানো প্রসঙ্গে মন্তব্য করেন যে, এটি এসেছে রেলওয়ের খাবার দোকানের কর্মচারী একাদশের বিপক্ষে। অভিষেক ইনিংসে ৭৬ রান করার পর ভারতীয় দলের প্রধান কোচ রবি শাস্ত্রী ও’কিফের মন্তব্যের পাল্টা জবাব দিতে গিয়ে মন্তব্য করেন যে, ময়াঙ্ক আগারওয়াল কেরিকে উপযুক্ত জবাব দিয়েছেন। আপনি যখন খাবার দোকান খুলবেন, তিনি আসবেন ও কফির গন্ধ নেবেন। তিনি তুলনা করে দেশে নিয়ে যেতে চাইবেন। আপনার দোকানের কফি ভালো, না-কি দেশেরটি? তবে, সমর্থক ও সাবেক ক্রিকেটারদের কাছ থেকে বিরূপ মন্তব্য আসতে থাকলে তিনি ক্ষমা চেয়ে নেন।
পরবর্তীতে একই টেস্টের চতুর্থ দিনে সতীর্থ ধারাভাষ্যকার শেন ওয়ার্নের কাছে চেতেশ্বর পুজারা ও রবীন্দ্র জাদেজার নামের উচ্চারণের সমস্যা নিয়ে রসিকতা করে চেতেশ্বর জাদেজা নামে আখ্যায়িত করেন। তাদের নাম পুরোদিনই বলতে শোনা যায়। এ মন্তব্যের কারণে সামাজিক যোগাযোগ মাধ্যমে তাকে প্রকৃতিগতভাবে সাম্প্রদায়িক হিসেবে তুলে ধরা হয়। ভারতীয় বোলিং কোচ ভরত অরুণ মন্তব্য করেন যে, দলটি ও’কিফের আক্রমণাত্মক মন্তব্যে আঘাত পেয়েছে ও খেলোয়াড়েরা মাঠে সমুচিত জবাব দেবে। পঞ্চম দিনে ভারত দল জয় পেলে ও’কিফ লিখিতভাবে ভারত দল ও সমর্থকদের কাছে ক্ষমা চান।
চতুর্থ টেস্টের পূর্বদিন ভারতীয় সম্প্রচারকারী সংস্থা সনি ও’কিফের ফক্স ক্রিকেটে ধারাভাষ্য চলাকালে এড়িয়ে যাবার কথা প্রকাশ করে। তবে, তাদের এ বক্তব্যের সাথে মিল খুঁজে পাওয়া যায়নি।
আমান্ডা এবেয়ে
আমান্ডা মাইক-এবেয়ে (জন্ম ৩০ এপ্রিল ১৯৮৬) একজন নাইজেরীয় অভিনেত্রী এবং খণ্ডকালীন মডেল। তিনি ক্লিনিক ম্যাটার্স এবং সুপার স্টোরিতে অভিনয়ের জন্য পরিচিত।
পেশা
তিনি ২০০৮ সালে ওয়েপিং টাইগার চলচ্চিত্রের মাধ্যমে চলচ্চিত্র শিল্পে আত্মপ্রকাশ করেন।
ইনফরমেশন নাইজেরিয়া দ্বারা করা ২০১৩ সালের একটি সাক্ষাত্কারে, এবেয়ে জানান যে $৫০ মিলিয়নের বিনিময়ে একজন পেশাদার অভিনেত্রী হিসাবে তিনি সেটে বিবস্ত্র হতে প্রস্তুত।
ব্যক্তিগত জীবন
এবেই ডেল্টা রাজ্যের আগবর উপজাতীয় ব্যক্তি। তিনি বেনসন আইডাহোসা বিশ্ববিদ্যালয় থেকে আন্তর্জাতিক অধ্যয়ন এবং কূটনীতির উপর স্নাতক ডিগ্রি লাভ করেন। ২০১৬ সালে, তিনি কানাডায় একটি পুত্র সন্তানের জন্ম দেন।
দ্য অথরিটি পত্রিকা প্রকাশ করে যে, এবেয়ে একটি ইনস্টাগ্রাম পোস্টে প্রকাশ করেছেন যে প্রাথমিকভাবে তিনি বাচ্চা নেওয়ার অপেক্ষায় ছিলেন না, কিন্তু যেহেতু তিনি পুত্র সন্তানের জন্ম দিয়েছেন তাই তিনি ঈশ্বরকে ধন্যবাদ জ্ঞাপন করেছেন। ২০১৬ সালে, এবেয়ের মা আবার বিয়ে করেন।
বকছা
বকছা হল ২০০৭ সালের শেরিং ওয়াংগেলের চলচ্চিত্র। এটি ভুটানে নির্মিত প্রথম হরর ফিল্ম, যেখানে বেশিরভাগ সিনেমাই মিউজিক্যাল যা একটি কাল্পনিক নিখুঁত সমাজকে চিত্রিত করে। চলচ্চিত্রের বেশিরভাগ অভিনেতা পেশাদার অভিনেতা নন তবে স্থানীয়ভাবে ভাড়া করা হয়েছে; চলচ্চিত্রের কয়েকজন পেশাদার অভিনেতাদের মধ্যে অন্যতম প্রধান অভিনেত্রী রিনজিন চোডেন।
নেরাদজে মসজিদ
নেরাদজে মসজিদ বা নেরাদজেস (Τζαμί Νερατζές) একটি ঐতিহাসিক উসমানীয় যুগের মসজিদ যা গ্রীসের ক্রেটের রেথিমনো শহরে অবস্থিত। এটি এখন একটি সঙ্গীত বিদ্যালয় হিসাবে কাজ করে।
ইতিহাস
মসজিদটি ১৮৯০ সালে ক্রিটে তুর্কি শাসনের শেষ বছরগুলিতে ইঞ্জিনিয়ার জর্জিওস দাসকালাকিস দ্বারা নির্মিত হয়েছিল।
অতীতে ভবনটি সান্তা মারিয়া নামে অগাস্টিনিয়ান অর্ডারের একটি ক্যাথলিক মঠ ছিল। অটোমানদের দ্বারা রেথিমনো বিজয়ের পর, মঠটিকে একটি মসজিদে পরিণত করা হয়। এই সময় মসজিদটি গাজী হুসেইন পাশার মসজিদ বা নেরাদজে মসজিদ নামে পরিচিত ছিল। তুরস্ক এবং গ্রীসের মধ্যে ১৯২৩ সালের জনসংখ্যা বিনিময় এবং ১৯২৪ সালে ক্রিট থেকে মুসলিম জনসংখ্যার প্রস্থানের পর, ভবনটি একটি সঙ্গীত বিদ্যালয়ে পরিণত হয়।
গঠন
ভবনটির একটি আয়তাকার আকৃতি এবং তিনটি অর্ধবৃত্তাকার গম্বুজ রয়েছে। এটিতে একটি মিনার রয়েছে যার দুটি বারান্দা রয়েছে। এই মিনারটি শহরের সবচেয়ে উঁচু। ভবনটিতে রেনেসাঁর উপাদান রয়েছে। যেমন: একটি বৃত্তাকার স্কাইলাইট এবং রেনেসাঁ শৈলীর জানালা ও দরজা। গির্জার দরজার প্রতিটি পাশে করিন্থিয়ান-স্টাইলের কলাম সহ দুটি আধা-স্তম্ভ এবং প্রতিটির জন্য একটি পৃথক স্তম্ভ রয়েছে। দরজার উপরে এবং প্রান্তের নীচে একটি খিলান রয়েছে এবং ধনুকের মাঝখানে একটি বড় কাঁটা রয়েছে। প্রতিটি পাশের দুটি কলামের মধ্যে অর্ধ-উপবৃত্তাকার কুলুঙ্গি খোলা হয়েছে। নকশাটি সেবাস্তিয়ানো সার্লিওর কাজের উপর ভিত্তি করে তৈরি বলে মনে করা হয়।
মায়াজ বিন আমর
মায়াজ বিন আমর ছিলেন ইসলামের নবী মুহাম্মদের সহচর। তিনি এবং তাঁর ভাই মুয়াজ ইবনে আমর বদরের যুদ্ধে আবু জাহলকে আহত করেছিলেন।
তিনি আমর ইবনুল জামুহের পুত্র, তবে গোপনে প্রথমে তিনিই ইসলাম গ্রহণ করেছিলেন। হিজরতের পূর্বে মুহাম্মদ মুসআব ইবনে উমাইরকে দাওয়াতি (অন্যকে ইসলামে যোগদানের আমন্ত্রণ জানাতে) কাজ করার জন্য নিযুক্ত করেছিলেন, যা তিনি দুর্দান্তভাবে করেছিলেন। পরিবর্তনের উত্তেজনা আমর বিন জামুহের পরিবারকেও ছাড়েনি। তাঁর তিন পুত্র, মায়াজ ইবনে আমর, মুয়াজ ইবনে আমর এবং খল্লাদ ইবনে আমর, সকলেই ইসলামের দলে প্রবেশ করেছিলেন। তাদের দীক্ষায়, এমনকি তাদের মা, আমরের স্ত্রী হিন্দও শাহাদাহ পাঠ করেছিলেন।
ওয়ারফেজ (অ্যালবাম)
ওয়ারফেজ হল বাংলাদেশের হেভি মেটাল ব্যান্ড ওয়ারফেজের প্রথম অ্যালবাম।
ইতিহাস
ব্যান্ডটি গঠন হবার সাত বছর পর এটি ১৯৯১ সালে এটি মুক্তি পায়। ওয়ারফেজ অ্যালবামটি প্রকাশের জন্য সারগাম রেকর্ড লেবেলের সাথে স্বাক্ষর করে।
প্রভাব
অ্যালবামটি বাংলাদেশের অন্যতম প্রথম দিকের হার্ড রক এবং হেভি মেটাল অ্যালবাম হিসাবে বিবেচিত। এটি বাংলাদেশের একটি পথিকৃৎ রক অ্যালবাম যেখানে মূল ঘরানা ছিল পপ সংগীত।
ইউক্রেন দূতাবাস, ব্রাসেলস
ইউক্রেন দূতাবাস, ব্রাসেলস হল বেলজিয়ামের রাজধানী ব্রাসেলসে অবস্থিত ইউক্রেনের একটি কূটনৈতিক মিশন। এর মাধ্যমে বেলজিয়াম এবং লুক্সেমবার্গে ইউক্রেনের কূটনৈতিক কার্যক্রম পরিচালিত হয়।
ইতিহাস
১৯৯১ সালের ২৪ আগস্ট ইউক্রেন স্বাধীনতা ঘোষণা করলে সে বছরের ৩১ ডিসেম্বর বেলজিয়াম ইউক্রেনকে স্বীকৃতি দেয়। ১৯৯২ সালের ১০ মার্চ ইউক্রেন এবং বেলজিয়ামের মধ্যে কূটনৈতিক সম্পর্ক স্থাপিত হয়। অন্যদিকে, গ্র্যান্ড ডাচি অব লুক্সেমবার্গ ১৯৯১ সালের ৩১ ডিসেম্বর ইউরোপীয় ইউনিয়নের অন্যান্য দেশগুলোর সাথে ইউক্রেনের স্বাধীনতার স্বীকৃতি প্রদান করে। এ দুই দেশের মধ্যে কূটনীতিক সম্পর্ক স্থাপন করা হয় ১৯৯৯ সালের ১৯ জুলাই।
পল বার্গ
থাম্ব|268x268পিক্সেল|রানী বিট্রিক্স ১৯৮৩ সালের নোবেল বিজয়ীদের সাথে দেখা করেন, মিল্ড্রেড লেভি এবং পল বার্গ (বাম দিক থেকে দ্বিতীয় দম্পতি) পল বার্গ (জন্ম: জুন ৩০, ১৯২৬) একজন মার্কিন প্রাণরসায়নবিদ এবং স্ট্যানফোর্ড বিশ্ববিদ্যালয়ের ইমেরিটাস অধ্যাপক। তিনি ১৯৮০ সালে ওয়াল্টার গিলবার্ট ও ফ্রেডরিক স্যাঙ্গার এর সাথে রসায়নে নোবেল পুরস্কার লাভ করেন।
জীবনী
পল বার্গ য়াব্রাহাম লিঙ্কন হাই স্কুল থেকে গ্র্যাজুয়েট হন। পেন্সিলভানিয়া স্টেট ইউনিভার্সিটি থেকে ১৯৪৮ সালে প্রাণরসায়নে বিএসসি এবং কেস ওয়েস্টার্ন রিজার্ভ ইউনিভার্সিটি থেকে ১৯৫২ সালে পিএইচডি ডিগ্রি অর্জন করেন। ১৯৫৫ থেকে ১৯৫৯ সাল পর্যন্ত ওয়াশিন্টন ইউনিভার্সিটি স্কুল অব মেডিসিনে কর্মরত ছিলেন। ১৯৫৯ সালে তিনি স্ট্যানফোর্ড বিশ্ববিদ্যালয়র প্রাণরসায়ন বিভাগে যোগদান করেন এবং ২০০০ সাল পর্যন্ত তিনি এখানেই কর্মরত ছিলেন।
জুদি পাহাড়
জুদি পাহাড় বা জাবাল আল- জুডি, ٱلْجُوْدِيّ, Cûdî     Cudi    আরামাইক     কারদু নামে পরিচিত। এটা হচ্ছে   নূহ  এর নবুওয়াতে সময়ের ঘটনা অথবা  মহা প্লাবণের পর যে পাহাড়ে নৌকাটি থেমে ছিল এবং তিনি বসতি স্থাপন করেছিলেন সেই যায়গা। আর এটা কোরান, 11:44 )  আয়াত দ্বারা ইসলামী বিশ্বাসে ও খ্রিস্টান রীতি দ্বারা প্রতিষ্ঠিত।
জুদি পাহাড়ের ঘটনা কোরান এর   সূরা হুদ  এ নির্দিষ্টভাবে বর্ণি ত আছে। আল্লাহ পাক বলেন,  وَقِيلَ يَا أَرْضُ ابْلَعِي مَاءَكِ وَيَا سَمَاءُ أَقْلِعِي وَغِيضَ الْمَاءُ وَقُضِيَ الْأَمْرُ وَاسْتَوَتْ عَلَى الْجُودِيِّ وَقِيلَ بُعْدًا لِلْقَوْمِ الظَّالِمِينَ﴾ [ ১১ : ৪৪]
অর্থ- জমিনকে আদেশ করা হলো, হে জমিন, তোমার পানি গিলে ফেলো, আর হে আকাশ, ক্ষান্ত হও। আর পানি হ্রাস করা হলো এবং কাজ শেষ হয়ে গেলো, আর জুদি পাহাড়ে নৌকা ভিড়ল এবং ঘোষণা করা হলো, দুরাত্মা কাফির নিফাত যাক। সুরা হুদ : ৪৪।
এমনিভাবে আল -হাসান ইবনে আহমদ আল -হামদানির বইতে বলা হয়েছে, (যিনি ৩৬০ হিজরী বা ৯৭০ খ্রিস্টাব্দে মৃত্যুবরণ করেছিলেন), এ নৌকাটি জুদি পাহাড়ে থেমেছিল।
অবস্থান
জুদি পাহাড় বর্তমানেও এ নামে পরিচিত। স্থানটি নূহ আ এর মূল আবাসভূমি, ইরাকের মোসেল শহরের উত্তরে ইবন ওমর দ্বীপের অদূরে আর্মেনিয়া সীমান্তে অবস্থিত। বস্তুতঃ এটি একটি পর্বতমালার অংশবিশেষের নাম। এর অপর এক অংশের নাম আরারাত পর্বত। তাওরাতের বর্ণনা মতে, নূহ আ এর নৌকা আরারাত পর্বত এ ভিড়েছিল। তবে উভয় বর্ণনার মধ্যে কোনো পার্থক্য নেই। কেননা জুদি পাহাড় আরারাত পর্বতমালার একটি অংশ। ইরাকের বিভিন্নস্থানে উক্ত নৌকার ভগ্ন টুকরা এখনো অনেকের কাছে সংরক্ষিত রয়েছে, যা বরকতের জন্য সংরক্ষিত হয় এবং রোগ ব্যাধিতে ব্যবহার হয়।
ওয়াল্টার গিলবার্ট
ওয়াল্টার গিলবার্ট একজন মার্কিন পদার্থবিজ্ঞানী এবং প্রাণরসায়নবিদ। তিনি ১৯৮০ সালে রসায়নে নোবেল পুরস্কার লাভ করেন।
জীবনী
ওয়াল্টার গিলবার্ট ১৯৩২ সালের ২১ মার্চ বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৩ সালে পদার্থবিজ্ঞান ও রসায়নে ব্যাচেলর্স ডিগ্রি লাভ করেন এবং ১৯৫৪ সালে পদার্থবিজ্ঞানে মাস্টার্স ডিগ্রি লাভ করেন। তিনি কেমব্রিজ বিশ্ববিদ্যালয় থেকে ১৯৫৭ সালে পদার্থবিজ্ঞানে পিএইচডি ডিগ্রি লাভ করেন। তিনি ১৯৫৯ সালে হার্ভার্ড বিশ্ববিদ্যালয়ে পদার্থবিজ্ঞানের সহকারী অধ্যাপক নিযুক্ত হন। ১৯৬৪ সালে বায়োফিজিক্সের অধ্যাপক এবং ১৯৬৮ সালে প্রাণরসায়নের অধ্যাপক পদে উন্নীত হন।
এসটিকে ৪০ এজিএল
এসটিকে ৪০ এজিএল, পূর্বে সিআইএস ৪০ এজিএল হল একটি ৪০ মিমি স্বয়ংক্রিয় গ্রেনেড লঞ্চার, এটি ১৯৮০ এর দশকের শেষদিকে সিঙ্গাপুরের প্রতিরক্ষা মন্ত্রণালয়ের একটি সংস্থা - সিঙ্গাপুরের চার্টার্ড ইন্ডাস্ট্রিজ (সিআইএস) (বর্তমানে এসটি কাইনেটিকস্ নামে পরিচিত) দ্বারা উৎপাদিত। লঞ্চারটি মূলত সিঙ্গাপুর সশস্ত্র বাহিনী এবং অন্যান্য বেশ কয়েকটি দেশের পুলিশ এবং সুরক্ষা বাহিনী নিযুক্ত করে।
ইতিহাস
১৩ ই ডিসেম্বর, ২০১০-তে, কুয়েত প্রতিরক্ষা মন্ত্রণালয় একটি বিবৃতি প্রকাশ করেছে যে সিআইএস ৪০ এজিএল কুয়েত সামরিক বাহিনীর জন্য প্রস্তাবিত হয়েছিল।
নকশা
এসটিকে ৪০ এজিএলে এম ৩ ত্রিপড, হালকা ওজনের ত্রিপড, একটি লক / ফায়ার মাউন্ট, সফটমাউন্ট, রিংমাউন্ট বা আরডাব্লুএসে লাগানো যেতে পারে।
এসটিকে ৪০ এজিএলের মার্ক ২ সংস্করণ রয়েছে, যার ওজন মার্ক ১ এর তুলনায় প্রায় ৬ কেজি কম; এটির ব্যারেল অপসারণ সিস্টেম; হ্যান্ডলিং, পারফরম্যান্স, নান্দনিকতা এবং এরগনোমিক্সের উন্নত। যন্ত্রাংশগুলো যদি বিচ্ছিন্ন করা হয় তাহলে অপারেটিং গ্রুপ, ব্যারেল, রিসিভার গ্রুপ, শীর্ষ কভার গ্রুপ, ট্রিগার গ্রুপ সমন্বিত ইত্যাদি অংশ লক্ষ্য করা যাবে।
ব্যবহারকারী
এবং ফিলিপাইন মেরিন কর্পস দ্বারা ব্যবহৃত।
নারায়ণপুর ইউনিয়ন, মতলব দক্ষিণ
নারায়ণপুর বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি সাবেক ইউনিয়ন। বর্তমানে ইউনিয়ন পরিষদের পরিবর্তে নারায়নপুর পৌরসভা কার্যক্রম সম্প্রতি চালু হয়েছে।
আয়তন
নারায়ণপুর ইউনিয়নের আয়তন ছিল ৫,৮০১ একর (৯.২ বর্গ কিলোমিটার)।
জনসংখ্যার উপাত্ত
২০১১ সালের পরিসংখ্যান অনুযায়ী নারায়ণপুর ইউনিয়নের জনসংখ্যা ছিল ৩৭,৮৭৩ জন। এর মধ্যে পুরুষ ১৭,৬১৫ জন এবং মহিলা ২০,২৫৮ জন। মোট পরিবার ৭,৬৯৯টি।
অবস্থান ও সীমানা
মতলব দক্ষিণ উপজেলার পূর্বাংশে ছিল নারায়ণপুর ইউনিয়নের অবস্থান। এ ইউনিয়নের উত্তরে নায়েরগাঁও দক্ষিণ ইউনিয়ন, পশ্চিমে খাদেরগাঁও ইউনিয়ন ও উপাদী উত্তর ইউনিয়ন, দক্ষিণে হাজীগঞ্জ উপজেলার দ্বাদশ গ্রাম ইউনিয়ন ও কালচোঁ উত্তর ইউনিয়ন এবং পূর্বে কচুয়া উপজেলার কাদলা ইউনিয়ন ও সহদেবপুর পশ্চিম ইউনিয়ন অবস্থিত।
প্রশাসনিক কাঠামো
নারায়ণপুর ইউনিয়ন ছিল মতলব দক্ষিণ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী নারায়ণপুর ইউনিয়নের সাক্ষরতার হার ছিল ৪৯.২%।
বৈকারী ইউনিয়ন
বৈকারী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ২০০৫ সালে বৈকারী ইউনিয়ন দেশের মধ্যে মডেল ইউনিয়ন হিসাবে স্বীকৃতি লাভ করে।
আয়তন
বৈকারী ইউনিয়নের আয়তন ৬২৫৩ একর।
অবস্থান ও আয়তন
বৈকারী ইউনিয়নের উত্তরে কুশখালী,পূবে ঘোনা,দক্ষিণে ও পশ্চিমে ভারত অবস্থিত।
প্রশাসনিক কাঠামো
বৈকারী ইউনিয়ন সাতক্ষীরা সদর উপজেলার আওতাধীন ৩নং ইউনিয়ন পরিষদ। ইউনিয়নে ১টি বিওপি ক্যাম্প, ৮টি মৌজা, ৭টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২৪টি টিকাদান কেন্দ্র, ২টি ডাকঘর এবং ৪টি হাট-বাজার রয়েছে। ২০০৬-২০০৭ অর্থ বছর হতে একটানা ০৭ (সাত) বার জেলার শ্রেষ্ঠ ইউনিয়ন নির্বাচিত হয়েছে। ২০০৪ সালের অক্টোবর মাসের মধ্যে শতভাগ (১০০%) স্যানিটেশন কভারেজ করে স্থানীয় সরকার মন্ত্রণালয় কর্তৃক ইউনিয়ন পুরস্কার লাভ করেছিল।
শিক্ষা ব্যবস্থা
বৈকারী ইউনিয়নের সাক্ষরতার হার ৬০%। এ ইউনিয়নে ২টি কলেজ ১টি মাধ্যমিক বিদ্যালয়, ৬টি মাদ্রাসা ও ৭টি প্রাথমিক বিদ্যালয় রয়েছে।
ধর্মীয় অবকাঠামো
বৈকারী ইউনিয়নে ২৮ টি মসজিদ, ২০টি পাঞ্জেগানা, ৪টি মন্দির, ১১টি ঈদগাহ এবং ২টি শ্মশানঘাট রয়েছে।
বহিঃসংযোগ
বৈকারী ইউনিয়নের তথ্য বাতায়ন
কক্সবাজার সিটি কলেজ
কক্সবাজার সিটি কলেজ কক্সবাজারে অবস্থিত একটি কলেজ।
অনুষদ এবং বিভাগসমূহ
বর্তমানে এটি চট্টগ্রাম শিক্ষা বোর্ড ও কারিগরি শিক্ষাবোর্ডের অধীনে উচ্চ মাধ্যমিক সনদের পাশাপাশি জাতীয় বিশ্ববিদ্যালয় ও বাংলাদেশ উন্মুক্ত বিশ্ববিদ্যালয়ের অধীনে বাংলা, ইংরেজি, অর্থনীতি, পদার্থ বিজ্ঞান, প্রাণ রসায়ন বিজ্ঞান, রাষ্ট্রবিজ্ঞান, ইসলামের ইতিহাস ও সংস্কৃতি, দর্শন, সমাজবিজ্ঞান, ফিন্যান্স, ব্যবস্থাপনা, হিসাববিজ্ঞান, মার্কেটিং, কম্পিউটার বিজ্ঞান ও প্রকৌশল, ট্যুরিজম ও হসপিটালিটি ম্যানেজমেন্ট বিষয়ে স্নাতক ও স্নাতকোত্তর পর্যায়ে পাঠদান ও সনদ প্রদান করে থাকে।
বিজ্ঞান অনুষদ
এই অনুষদে নিম্নলিখিত বিভাগগুলি নিয়ে গঠিত:
স্টুডেন্ট ক্লাব
পদার্থবিজ্ঞান ক্লাব
খরসওয়াঁ রাজ্য
খরসোয়াঁ রাজ্য বা খরসুয়া, ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটির রাজব্যয় নির্বাহী ভাতা ছিল বার্ষিক ৩৩,০০০ ভারতীয় মুদ্রা। এটি বেঙ্গল প্রেসিডেন্সির অন্তর্গত নয়টি ছোটনাগপুর রাজ্যসমষ্টির একটি ছিল। ব্রিটিশ শাসনকালে এই রাজ্যটি উড়িয়া রাজাদের দ্বারা শাসিত হতো যদিও অধিকাংশ অধিবাসীই অ-উড়িয়া ছিলেন।
রাজ্যটির রাজধানী ছিলো খরসোয়াঁ শহরে৷ পূর্বতন রাজ্যটি বর্তমানে ঝাড়খণ্ডে অবস্থিত৷ সরাইকেল্লা রাজ্যের সাথে একত্রিত হয়ে এটি সরাইকেল্লা খরসোয়া জেলা গঠন করেছে৷ কুমার আদিত্য নারায়াণ সিংহদেও এবং মহারাজ রুদ্র প্রতাপ সিংহদেও রাজনীতি সংযুক্তি এবং নামকরণ সমর্থন করেছেন।
ইতিহাস
১৬৫০ খ্রিস্টাব্দ নাগাদ খরসোয়াঁ রাজ্যটি প্রতিষ্ঠালাভ করেছিলো৷ খরসোয়াঁর শাসকগণ ছিলেন পার্শ্ববর্তী সরাইকেল্লা রাজ্যের প্রথম রাজা কুনোয়ার বিক্রম সিংহের বংশধর। রাজার দ্বিতীয় পুত্র কুনোয়ার পদ্ম সিংহ ছিলেন খরসোয়াঁ রাজ্যের প্রতিষ্ঠাতা। ১৮৫৭ খ্রিস্টাব্দে খরসোয়াঁ ব্রিটিশদের নিকট দেশীয় রাজ্যের মর্যাদা পায়।
১৯১২ খ্রিস্টাব্দে খরসোয়াঁ রাজ্যটি প্রশাসনিকভাবে বেঙ্গল প্রেসিডেন্সির পশ্চিম দিকে অবস্থিত জেলা গুলি নিয়ে গঠিত বিহার ও উড়িষ্যা প্রদেশের অন্তর্ভুক্ত করা হয়। ১৯৩৬ খ্রিস্টাব্দে রাজ্যটি নবগঠিত উড়িষ্যা প্রদেশের আওতায় আনা হয়। পূর্বাঞ্চলীয় রাজ্য এজেন্সিতে অবস্থিত সারাইকেল্লা সহ আরো চব্বিশটি দেশীয় রাজ্য ১লা জানুয়ারি ১৯৪৮ খ্রিস্টাব্দে ভারতীয় অধিরাজ্যে যোগদান করার ইচ্ছা প্রকাশ করে। প্রতিটি দেশীয় রাজ্য স্বাধীন ভারতের উড়িষ্যা প্রদেশের সঙ্গে যুক্ত করা হয়।
ম্যাকলিন পার্ক
ম্যাকলিন পার্ক নেপিয়ারে অবস্থিত নিউজিল্যান্ডের খেলাধূলার মাঠ। এ মাঠে ক্রিকেট ও রাগবি ইউনিয়ন - উভয় ধরনের খেলাই অনুষ্ঠিত হয়। নিউজিল্যান্ডের ১০টি সঠিকমানের ক্রিকেট মাঠের মধ্যে এটিও অন্যতম।
এ মাঠের স্বাগতিক দল হিসেবে রয়েছে হক’স বে রাগবি ইউনিয়ন ও সেন্ট্রাল ডিস্ট্রিক্টস ক্রিকেট অ্যাসোসিয়েশন। স্টেডিয়ামের উভয় প্রান্তের নাম রাখা হয়েছে সেন্টেনিয়াল স্ট্যান্ড এন্ড ও এমব্যাংকমেন্ট এন্ড।
বিবরণ
মূলতঃ বর্গাকৃতির মাঠটি একদিনের ক্রিকেটের উপযোগী করে নির্মিত হয়েছে। ফলে আগ্রাসী ব্যাটসম্যানগণ খুব সহজেই শুরুর দিকের ওভারগুলোয় স্বচ্ছন্দে রান সংগ্রহ করতে সক্ষম হন। ১৯৫২ সাল থেকে প্রথম-শ্রেণীর ক্রিকেট ও ১৯৭৯ সাল থেকে অদ্যাবধি ছয়টি টেস্ট খেলার আয়োজন করেছে। তন্মধ্যে স্বাগতিক নিউজিল্যান্ড ক্রিকেট দল চার টেস্ট ড্র করে ও বাকী দুই টেস্টে পরাজিত হয়েছিল। ১৯৯০ সাল থেকে প্রত্যেক মৌসুমেই কমপক্ষে একটি একদিনের আন্তর্জাতিক খেলার আয়োজন করে আসছে। মাঠের দর্শক ধারণ সক্ষমতা ২১,০০০ ও পীচ টার্ফ সহযোগে নির্মিত।
ব্যবহার
এ মাঠে একদিনের আন্তর্জাতিক ও টেস্ট খেলায় ব্যবহৃত হয়ে আসছে। ১৯৮২-৮৩ মৌসুমে অনুষ্ঠিত রথম্যান্স কাপের খেলায় নিউজিল্যান্ড ও শ্রীলঙ্কার মধ্যকার খেলাটি প্রথম ওডিআইরূপে স্বীকৃত। ৭ উইকেটের ব্যবধানে নিউজিল্যান্ড দল জয় পেয়েছিল। ২০১৬ সালের শুরুর দিকে পাকিস্তান দলের টেস্ট খেলায় অংশ নেয়ার কথা রয়েছে।
পুণঃউন্নয়ন
পার্কের পুণঃগঠনের কার্যক্রম শেষ হবার পর ১ আগস্ট, ২০০৯ তারিখে নতুন গ্রাহাম লো স্ট্যান্ডের উদ্বোধন করা হয়। এ স্ট্যান্ডটি ২০১১ সালের রাগবি বিশ্বকাপ উপলক্ষে নির্মাণ করা হয় ও ২০১৫ সালের ক্রিকেট বিশ্বকাপ প্রতিযোগিতার খেলা এ মাঠে হবে।
পরিসংখ্যান
ম্যাকলিন পার্ক বিশ্বের অন্যতম ব্যাটিংবান্ধব উইকেট নামে বিবেচিত হয়ে আসছে। সর্বমোট ৪১১ রান করে ব্রেন্ডন ম্যাককুলাম এবং ১৫ টেস্ট উইকেট নিয়ে আয়ান ও’ব্রায়ান শীর্ষস্থানে রয়েছেন।
অন্যদিকে, একদিনের ক্রিকেটে এক ইনিংসে অপরাজিত ১৪১ রান করে ব্যক্তিগত পর্যায়ে শীর্ষে রয়েছেন রিকি পন্টিং। দলীয় সর্বোচ্চ রান হচ্ছে ৩৪৭/৫। স্টিফেন ফ্লেমিং ও নাথান অ্যাসলে যৌথভাবে সর্বমোট ৭৪৩ রান করে শীর্ষস্থান দখল করেছেন। ২৩ উইকেট নিয়ে ড্যানিয়েল ভেট্টোরি শীর্ষে রয়েছেন।
একদিবসীয় কীর্তি
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।
তারপুরচণ্ডী
তারপুরচণ্ডী বাংলাদেশের চাঁদপুর জেলা র, চাঁদপুর সদর উপজেলার তারপুরচণ্ডী ইউনিয়নের গ্রাম। এটি চাঁদপুর শহরের কাছে অবস্থিত।
আলবার্ট ব্রোজকা
আলবার্ট ব্রোজকা ছিলেন একজন আলবেনীয় রাজনীতিবিদ এবং ১৯৯৬ থেকে ২০০০ সাল তিরানার মেয়র ছিলেন। তিনি ১৯৯২ সালে সালি বেরিশা সরকারের শিল্প, বাণিজ্য ও পরিবহন মন্ত্রী ছিলেন। তিনি ডেমোক্রেটিক পার্টির সদস্য।
হরিদাস দত্ত
হরিদাস দত্ত (১ নভেম্বর ১৮৯০ - ২৯ ফেব্রুয়ারি ১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। রডা কোম্পানির অস্ত্রলুণ্ঠনে তিনি প্রত্যক্ষভাবে জড়িত ছিলেন।
প্রাথমিক জীবন
হরিদাস দত্ত ১ নভেম্বর ১৮৯০ সালে ব্রিটিশ ভারতের ঢাকা জেলায় জন্মগ্রহণ করেন। প্রবীণ বাঙালি বিপ্লবী হেমচন্দ্র ঘোষের সংস্পর্শে এসে তিনি মুক্তি সংঘে যোগ দেন। ১৯১২ সালে হরিদাস দত্ত এবং খগেন্দ্রনাথ দাস জগৎদলের নিকটে আলেকজান্ডার জুট মিলে শ্রমিক হিসাবে প্রবেশ করেছিলেন এবং সেখানে নিষ্ঠুর ব্রিটিশ ইঞ্জিনিয়ারকে হত্যার জন্য তিন মাস সেখানে কাজ করেছিলেন। তবে তারা ব্যর্থ হয়ে সেখান থেকে পালিয়ে যায়।
রডা কোম্পানির অস্ত্রলুণ্ঠন
১৯১৪ সনের ২৬ আগস্ট বিপিন গাঙ্গুলির দলের সভ্য শ্রীশচন্দ্র মিত্র বন্দুক ব্যবসায়ী রডা এন্ড কোম্পানির ৫০টি মশার পিস্তল এবং ৪৬ হাজার কার্তুজ সুকৌশলে অপহরণ করেন। খিদিরপুর বন্দর এলাকায় এই অভিনব অস্ত্র অপহরনে তার অন্যতম সাথী ছিলেন বেঙ্গল ভলেন্টিয়ার্সের আরেক বিপ্লবী শ্রীশ পাল। শ্রীশ মিত্র বিপ্লবী দলের জন্য চাকুরির মায়া ত্যাগ করে ফেরার হন। এই পিস্তল ও কার্তুজ বিভিন্ন স্থানে সরিয়ে ফেলা হয়। কতক পিস্তল ও কার্তুজ পুলিস হস্তগত করতে সক্ষম হয়। অবশিষ্ট পিস্তল ও কার্তুজ অনুশীলন সমিতিসহ বিভিন্ন বিপ্লবী দলের মধ্যে ভাগ করে দেয়া হয়। শ্রী হরিদাস দত্ত, শ্রীশচন্দ্র পাল গাড়োয়ান সেজে গরুর গাড়িতে করে পিস্তল ও কার্তুজ কলকাতা বন্দর থেকে মলঙ্গা লেনের অতুল কৃষ্ণ ঘোষের বাড়িতে নিয়ে যান। হরিদাস দত্তকে ১১ অক্টোবর ১৯১৪ সালে গ্রেপ্তার করা হয় এবং ৪ বছর কারাদন্ডে বন্দী হরিদাস দত্তকে প্রেসিডেন্সি জেলের জনমানবহীন কারাগারে বন্দী জীবন কাটাতে হয়, পরে হাজারিবাগ কেন্দ্রীয় কারাগারে স্থানান্তরিত করা হয়। প্রথম বিশ্বযুদ্ধের সমাপ্তির পরে তিনি মুক্তি পেয়েছিলেন এবং ১৯৩০ থেকে ১৯৩৪ সালের মধ্যে ঢাকা, কুমিল্লা, মেদিনীপুর ও কলকাতায় বেঙ্গল ভলেন্টিয়ার্স গ্রুপের বিপ্লবী কর্মকাণ্ডে মুখ্য ভূমিকা গ্রহণ করেছিলেন। পুলিশের ইনপেক্টর জেনারেল মিঃ লোম্যানকে হত্যার পর তিনি বিনয় বসুকে আশ্রয় দিয়েছিলেন। হরিদাস দত্ত বেঙ্গল ভলেন্টিয়ার্সদের কাছে মেজদা নামে জনপ্রিয় এবং পরিচিত ছিলেন। বিনয়, বাদল এবং দীনেশের রাইটার্স বিল্ডিং আক্রমণে তিনি জড়িত ছিলেন।
ক্রোম ওয়েব স্টোর
থাম্ব|ক্রোম ওয়েব স্টোরের আইকন ক্রোম ওয়েব স্টোর হল ক্রোম ওয়েব ব্রাউজারের জন্য গুগল এর অনলাইন স্টোর। ২০১৯ সাল পর্যন্ত ক্রোম ওয়েব স্টোর প্রায় ১৯০,০০০ এক্সটেনশন এবং ওয়েব অ্যাপ হোস্ট করে।
ইতিহাস
ক্রোম ওয়েব স্টোরটি ডিসেম্বর ২০১০ সালে সর্বজনীনভাবে উন্মোচন করা হয়েছিল, এবং ১১ ফেব্রুয়ারি, ২০১১-এ গুগল ক্রোম ৯.০ প্রকাশের সময়ে খোলা হয়েছিল। এক বছর পরে এটিকে "ডাউনলোড, ব্যবহারকারী এবং অ্যাপের মোট সংখ্যা জুড়ে ট্রাফিকের একটি বড় বৃদ্ধিকে অনুঘটক করার জন্য" পুনরায় ডিজাইন করা হয়েছিল। জুন ২০১২ পর্যন্ত ক্রোম ওয়েব স্টোরে হোস্ট করা সামগ্রীর মোট ইনস্টল ৭৫০ মিলিয়ন ছিল৷
কিছু এক্সটেনশন ডেভেলপার তাদের এক্সটেনশনগুলো তৃতীয় পক্ষের কাছে বিক্রি করেছে যারা তখন অ্যাডওয়্যার অন্তর্ভুক্ত করেছে। ২০১৪ সালে অনেক ব্যবহারকারী অবাঞ্ছিত পপ-আপ বিজ্ঞাপনের বিষয়ে অভিযোগ করার পরে গুগল ক্রোম ওয়েব স্টোর থেকে এই ধরনের দুটি এক্সটেনশন সরিয়ে দিয়েছে। পরের বছর গুগল স্বীকার করে যে, তার নিজস্ব ওয়েবসাইটগুলোতে প্রায় পাঁচ শতাংশ ভিজিট অ্যাডওয়্যারের এক্সটেনশন দ্বারা পরিবর্তিত হয়েছে।
ম্যালওয়্যার
ক্রোম ওয়েব স্টোরে ম্যালওয়্যারের একটি সমস্যা থেকে যায়৷  জানুয়ারী ২০১৮-এ নিরাপত্তা গবেষকরা ৫০০,০০০ এরও বেশি সম্মিলিত ডাউনলোড সহ চারটি দূষিত এক্সটেনশন খুঁজে পেয়েছেন। ফেব্রুয়ারী ২০২১-এ দূষিত কোড যোগ করা হয়েছে বলে বাগ প্রতিবেদন করার পরে গুগল ২,০০০,০০০ ব্যবহারকারী থাকা জনপ্রিয় এক্সটেনশন "দ্য গ্রেট সাসপেন্ডার" ব্লক করে।
ক্রোম তার ক্রোম ওয়েব স্টোরে হোস্ট করা এক্সটেনশনগুলোকে সুবিধার জন্য ডেভেলপারের ওয়েবসাইটে ইনস্টল করার অনুমতি দেয়। কিন্তু এটি একটি ম্যালওয়্যার ভেক্টর হয়ে ওঠে, তাই এটি ২০১৮ সালে সরিয়ে নেয়।
তালতলী
তালতলী চট্টগ্রাম বিভাগের চাঁদপুর জেলার, কচুয়া উপজেলার একটি গ্রাম ।
এনড্রিসিম বাবাসি
এনড্রিসিম বাবাসি আলবেনিয়া প্রজাতন্ত্রের সংসদ সদস্য ছিলেন। তিনি আলবেনিয়ার ডেমোক্রেটিক পার্টির সদস্য। ২০১১ সালে স্থানীয় নির্বাচনের পর তিনি বিধানসভায় যোগ দেন।
উতবা ইবনে গাযওয়ান
উতবা ইবনে গাযওয়ান (عُتبة بن غَزْوان) (আনু. ৫৮২-৬৩৯) মুহাম্মদের একজন সাহাবা বা সঙ্গী ছিলেন ।তিনি বসরার প্রথম শাসক ছিলেন ও দক্ষ তীরন্দাজ ছিলেন । তিনি একজন হাদিস বর্ণনাকারী সাহাবা ছিলেন । তিনি ইসলামের ৭ম ইসলাম গ্রহণকারী সাহাবা ।
নাম ও বংশ পরিচয়
উতবা ইবনে গাযওয়ান এর মূলনাম উতবা  এবং উপনাম আবু আবদিল্লাহ ।তার পিতার নাম গাযওয়ান ইবন জাবির। ‍ইসলাম পূর্বযুগে তার গোত্র বনী নাওফাল ইবন আবদে মান্নাফের সাথে চুক্তিবদ্ধ ছিল।
ইসলাম গ্রহণ ও হিজরত
মক্কায় কুরাইশদের অত্যাচারে অতিষ্ঠ হয়ে হাবশার দ্বিতীয় হিজরতে অংশগ্রহণ করেন। তখন তার বয়স ৪০ বছর। কিছুদিন হাবশায় থাকার পর আবার মক্কায় ফিরে এসে বসবাস করতে থাকেন।
উতবা ইবনে গাযওয়ান এবং মিকদাদ ইবনে আমর কুরাইশ বাহিনীর সাথে মদীনার দিকে যাত্রা করেন। ইকরামা ইবন আবি জাহল ছিল কাফির বাহিনীর নেতা । পথিমধ্যে মদিনার মুসলিম একটি ক্ষুদ্র দলের সাথে এই কাফির বাহিনীর ছোট-খাট একটি সংঘর্ষ হয়। এই মুসলিম দলটির নেতা ছিলেন  উবাইদা ইবনুল হারিস। উতবা এবং মিকদাদ সুযোগের অপেক্ষায় ছিলেন, তারা সুযোগমত মুসলিম দলটির ‍সাথে যোগ দেন। মদিনায় পৌঁছে উতবা  আবদুল্লাহ ইবনে সালামা আজলানীর অথিতি হন এবং হযরত আবু দুজানা আনসারী র সাথে তার ভাতৃসম্পর্ক প্রতিষ্ঠিত হয় ।
যুদ্ধে অংশগ্রহন
উতবা ইবনে গাযওয়ান ছিলেন একজন দক্ষ তীরন্দাজ। বদর, উহুদ, খন্দক ছাড়াও যে সকল যুদ্ধে রাসূলুল্লাহ প্রত্যক্ষভাবে অংশগ্রহণ করেন তার সবগুলোতো তিনি অত্যন্ত সাহসী ভূমিকা পালন করেন। আবদুল্লাহ ইবনে জাহাশে র নেতৃত্বে নবি যে অনুসন্ধানী দলটি নাখলার দিকে পাঠান, তিনি সেই দলেরও সদস্য ছিলেন (হায়াতুস সাহাবা-২/৩৫০)।
উবুল্লা ও মায়সান অভিযান
হিজরী ১৪ সনে দ্বিতীয় খলিফা উমার ইরাকের সামুদ্রিক বন্দর উবুল্লা, মায়সান ও তার আশ পাশের এলাকায় অভিযানের জন্য উতবা ইবনে গাযওয়ানের নেতৃত্বে মদিনা থেকে ৩০০ সৈন্যের একটি বাহিনী প্রেরণ করেন।
উতবা ইবন গাযওয়ান তার বাহিনী নিয়ে রওয়ানা দিলেন। এই  বাহিনীতে তার স্ত্রীসহ ১৫ জন মহিলা সদস্য ছিলো,যারা উবুল্লায় প্রবেশের পূর্বে মাথায় কাপড় বেঁধে প্রচুর পরিমাণে ধুলো উড়িয়েছিল ফলে উবুল্লাবাসির নেতা কর্মীরা ভাবে এই দলের পিছনে আরো বিশাল সৈন্য বাহিনী রয়েছে ।তাই তারা দিজলা নদী দিয়ে দ্রুত পালাতে শুরু করে । ফলে অতি সহজেই মুসলিম বাহিনী উবুল্লা শহর বিজয় করতে সমর্থ হয় ।
উবুল্লা ছিল দিজলা নদীর তীরের সুদৃঢ় সামুদ্রিক বন্দর যা উতবা ইবনে গাযওয়ানের নেতৃত্বে সাধারণ যুদ্ধাস্ত্র নিয়ে মুসলিম বাহিনী অতি সহজেই জয় করতে সক্ষম হয় ।
বসরা শহরের ভিক্তি স্থাপন
উবুল্লা জয়ের পর উতবা ইবনে গাযওয়ান চিন্তা করলেন এই স্থানে তার মুসলিম সৈন্যরা বসবাস করলে উবুল্লা জনগোষ্ঠীর সংস্কৃতি তাদের মধ্যে ঢুকে যেতে পারে তাই তিনি উবুল্লা বন্দরের নিকটবর্তী একটি স্থানে ৮০০ লোক নিয়ে যান,যেখানে পারস্য ‍উপসাগরে চলাচলরত ভারতবর্ষ ও পারস্যের জাহাজসমূহ নোঙ্গর করতো । এবং তিনি এই স্থানের নামকরণ করেন বসরা। তিনি প্রত্যেক গোত্রের জন্য তিনি পৃথক মহল্লা নির্ধারণ করে দেন। জামে মসজিদ নির্মাণের দায়িত্ব অর্পণ করেন মিহজান ইবনুল আদরা এর উপর। নগরীর বাড়ী ঘর প্রথমত গাছ পাথর দিয়ে তৈরী হয়।
উতবা ইবনে গাযওয়ান এই নতুন শহরের প্রথম শাসক নিযুক্ত হন এবং ছয় মাস যাবত অত্যন্ত দক্ষতার সাথে দায়িত্ব পালন করেন। তিনি তার প্রজাদের পার্থিব সুখ-সম্পদ ও ভোগ বিলাসের প্রতি নিরুৎসাহ দিয়ে,
ঐতিহাসিক এক ভাষণ দেন তার কিছু অংশ এমন,
অতঃপর তিনি মাজাশি ইবনে মাসউদ কে ফুরাতের তীরবর্তী অঞ্চল সমূহে সামরিক অভিযানের নির্দেশ দেন এবং মুগীরা ইবনে শুবা কে নিজের স্থলাভিষিক্ত করে হজ্জের উদ্দেশ্যে মক্কা রওনা দেন।
মক্কা গিয়ে উমরের নিকট তার দায়িত্ব থেকে অব্যাহতি চান কিন্তু খলিফা উমর এই প্রস্তাব প্রত্যাখান করেন এবং বসরায় ফিরে গিয়ে দায়িত্ব নিতে অনুরোধ করেন। উতবা হজ্ব শেষে মক্কা থেকে পথিমধ্যে মৃত্যুবরণ করেন ।
মৃত্যু
মক্কা থেকে বসরা ফিরে যাবার পথে মাদানে সালীম নামক স্থানে ৭৫ বছর বয়সে মৃত্যুবরণ করেন। তার মৃত্যু সন হিজরী ১৭ মতান্তরে ২০।
শাহ আব্দুল ওহাব
শাহ আব্দুল ওহাব ১৭৬৩ সালে গোলাপগঞ্জের ফুলবাড়ী ইউনিয়নের ফুলবাড়ী গ্রামে জন্মগ্রহণ করেন। তার পিতার নাম শাহ্ আব্দুর রহিম। শাহ্ আব্দুল ওহাব ছিলেন জ্ঞান সাধনায় আধ্যাত্মিক শক্তির অধিকারী। বাংলা সাহিত্যের ইতিহাস ২য় গ্রন্থের রচয়িতা ড. দীন মোহাম্মদ শাহ্ আব্দুল ওহাব সম্বন্ধে আলোচনা করেছেন। এতে তার ‘হাশর তরাণ’ ও ‘ভব তরাণ’ নামক দু’টি গ্রন্থের উল্লেখ থাকলেও তাঁর ‘ভেদকায়া,’ ‘উম্মিতরান’ প্রভৃতি গ্রন্থের উল্লেখ নেই। তার পুত্র ডা. আব্দুর রহিম চৌধুরীর সম্পাদনায় "উম্মিতরান"-এর বাংলা রূপান্তর প্রকাশিত হয়েছে। এ সম্পর্কে ডা. আব্দুর রহিম চৌধুরী বক্তব্য নিম্নরূপ- ''হযরত শাহ্ আব্দুল ওহাব ১৩৪৩ বাংলায় উম্মিতরান পুঁথি রচনা করেন। সিলেটি নাগরী হরফে এই পুঁথি প্রচলিত ছিল। ইহার অংশবিশেষ কলকাতার শিবদাহ হইতে ১৩০২ বাংলা সিলেটি নাগরী হরফে ছাপা হয়। এই সময় কলকাতার রতু সরকার লেন হইতে পুঁথি ছাপা হইত। সিলেটের প্রচলিত কথ্য ভাষাতেই উক্ত পুঁথি রচিত হয়। রচনার উদ্দেশ্য লেখকের নিজের কথায়-
‘আধা পণ্ডিতের লাগি হইল কিতাব
উম্মি লোকের লাগিয়া পুঁথি কইলা ওহাব’।''
তা’ছাড়া শাহ্ আব্দুল ওহাবের রচিত ভেদকায়া পুঁথি থেকে তাঁর পরিচিতি পাওয়া যায়। "মাওলানা মোহাম্মদ নাজিম সর্বলোকে জানে/পূর্ব শহরে কুতুবি আল্লা দিয়াছিল তানে/শরিফত-মারিফত বৃক্ষের ছিলা ফুল/ফুলবাড়ী গদ্দি ছিল আল্লায় মকবুল/আল্লাহ্র রহমতে তাইন হইছেন স্বর্গবাস/ভরে আছে খুসবু তান হইয়া পরকাশ/ সেই গদ্দি পাইয়াছেন পীর যে আমার/শাহ্ আব্দুল কাদের নাম মকবুল আল্লার/ফুলবাড়ী মোকাম তান সর্বজনে জানে/ বাংলার কুতুবি আল্লাহ্ দিয়াছিল তানে/ তান নাম লইয়া ফিরি নাই কোন দিশা/ অদ্যকালে পরকালে আল্লাহ্র ভরসা/ আব্দুল লতিফের নাতি ফকির ওহাব নাম/ আব্দুর রহিমের পুত্র আমি ফুলবাড়ী মোকাম"।
বৈশ্বিক জলবায়ু পরিবর্তনের মানবিক মাত্রা নিয়ে মালে ঘোষণাপত্র
বৈশ্বিক জলবায়ু পরিবর্তনের মানবিক মাত্রা নিয়ে মালে ঘোষণাপত্র হলো বেশকিছু উন্নয়নশীল ক্ষুদ্র দ্বীপরাষ্ট্রের প্রতিনিধির সমন্বয়ে করা একটি চুক্তির ভিত্তিতে প্রস্তুতকৃত ঘোষণাপত্র। এটি ২০০৭ সালের নভেম্বরে স্বাক্ষরিত হয়। এই ঘোষণাপত্রের উদ্দেশ্য ছিল মানবাধিকার ও জলবায়ু পরিবর্তনকে সংযুক্ত করার পরিষ্কার কৌশল গঠন করা। এই পত্রের অন্যতম উদ্দেশ্য জলবায়ু পরিবর্তন মোকাবেলার জন্য কেবলমাত্র জলবায়ু পরিবর্তনজনিত পরিবেশগত প্রভাব না দেখে একইসাথে জলবায়ু পরিবর্তনের ফলে মানবাধিকারের উপরে প্রভাবের কথাও বিবেচনা করা। এই ঘোষণার মধ্য দিয়ে এটা পরিষ্কার হয় যে স্বাস্থ্যকর পরিবেশের অধিকার অন্য সকল মৌলিক মানবাধিকারের পূর্বশর্ত।
মালদ্বীপ এই ঘোষণাপত্রের অন্যতম স্বাক্ষরকারী দেশ এবং এর রাজধানী মালের নামানুসারে পত্রটির নামকরণ করা হয়। মালদ্বীপ অন্যতম রাষ্ট্র, যার জনগোষ্ঠীর মানবাধিকার জলবায়ু পরিবর্তনের ফলে ইতোমধ্যে প্রভাবিত হয়েছে। ফলশ্রুতিতে, মালদ্বীপ এবং অন্যান্য দ্বীপরাষ্ট্র একটি আন্তর্জাতিক জোট গঠন করার চেষ্টা করছে, যা জলবায়ু পরিবর্তন মোকাবেলায় মানবাধিকারকে একটি কাঠামো হিসাবে ব্যবহার করবে। এই জোট জেনেভা, নিউ ইয়র্ক সিটি এবং মালেতে বৈঠক করেছে।
স্নাইপার
স্নাইপার হলেন একজন সামরিক/আধাসামরিক নিপুন লক্ষ্যবিদ যিনি প্রচ্ছন্ন স্থান বা শত্রুর দৃষ্টিসীমার বাইরের অবস্থান থেকে লক্ষ্যভেদ অথবা শত্রুর উপর নজর রাখতে পারে। সাধারণত স্নাইপারদের বিশেষ প্রশিক্ষণ ও বিশেষ অস্ত্র (হাই প্রেসিশন রাইফেল ও হাই ম্যাগনিফিকেশন অপটিকস) দেয়া হয়।
লক্ষ্যভেদে নৈপুন্যের সাথে সাথে সামরিক স্নাইপারদের অন্য অনেক বিষয়ে প্রশিক্ষণ দেয়া হয়। যার মধ্যে রয়েছে— সনাক্তকরণ, অনুসরণ, ও লক্ষ্য পরিসর প্রাক্কলন, ছদ্ম-আবরণ বা গোপন অবস্থান, অনুপ্রবেশ, বিশেষ পরিদর্শন, নজরদারী ইত্যাদি।
ব্যুৎপত্তি
থাম্ব|কাদাখোঁচা পাখি, যা স্নাইপ নামে পরিচিত বাংলা কাদাখোঁচা পাখির ইংরেজি প্রতিশব্দ স্নাইপ (Snipe)। ইংরেজি "to snipe" বা এ পাখি শিকারের খেলাটি থেকে স্নাইপার(যা স্নাইপ করে) শব্দটি এসেছে। ১৮২০-এর দশকে "স্নাইপার" শব্দটির ব্যবহার শুরু হয়, যার দ্বারা "লক্ষ্যভেদকারী"কে বোঝানো হতো।
সাক্ষরতা
বেশিরভাগ অভিধানে সাক্ষরতা বলতে সাধারণত পড়তে ও কম করে হলেও একটি ভাষায় লিখতে পারার সক্ষমতাকে বোঝানো হয়৷  এই হিসেবে, অসাক্ষরতা হলো সাক্ষরতার বিপরীত যার অর্থ পড়তে ও লিখতে পারার অসক্ষমতা।
গবেষকদের মতে ১৯৫০ সালের আগে সাক্ষরতা এবং পরবর্তী সময়ের সাক্ষরতার সংজ্ঞা পরিবর্তিত হয়েছে। ১৯৫০ সালের আগে সাক্ষরতা বলতে সাধারণত অক্ষর চেনার সক্ষমতা বোঝানো হতো৷ ১৯৫০ এর পরবর্তী সময়ে সাক্ষরতা বিষয়টি প্রসারিত হতে থাকে। কার্যকরী সাক্ষরতা (ফাংশনাল লিটারেসি) শব্দটি জন্মলাভ করে৷ সাক্ষরতার ঐতিহাসিক ধারণা প্রসারণের পর সাক্ষরতা বলতে বোঝানো হয় রচনামূলক লেখাপড়া, শিক্ষা ও গবেষণা, নৃতাত্ত্বিক ভাষাগত দক্ষতা। অর্থাৎ, নির্দিষ্ট কোনো বিষয়ের বাইরেও লিখতে ও পড়তে পারার ক্ষমতা। আমেরিকান গবেষক জেমস পল গি- এর মতে "স্বাভাবিকভাবে অপ্রাসঙ্গিক" বিষয়। উল্লেখ্য, লেখা ও পড়া সংস্কৃতিগত দিক থেকে আলাদা কোনো বিষয় কখনো ছিল না এবং অক্ষরগত দক্ষতা অর্জনের উদ্দ্যেশ্যে একদম গোড়ার দিকে শুধু বিদ্যালয়ের প্রচলন ছিল।
আরও দেখুন
সাক্ষরতার হার অনুযায়ী রাষ্ট্রসমূহের তালিকা
আলি আশফাক
আলি আশফাক (އަލީ އަޝްފާގު, Ali Ashfaq; জন্ম: ৬ সেপ্টেম্বর ১৯৮৫) হলেন একজন মালদ্বীপীয় পেশাদার ফুটবল খেলোয়াড়। তিনি সর্বশেষ মালদ্বীপীয় ক্লাব ক্লাব ঈগলসের হয়ে খেলেছেন এবং বর্তমানে মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।
২০০১–০২ মৌসুমে, মালদ্বীপীয় ক্লাব ক্লাব ভ্যালেন্সিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ক্লাব ভ্যালেন্সিয়ার হয়ে ৪ মৌসুমে ৭৭ ম্যাচে ৭৭টি গোল করার পর ২০০৬–০৭ মৌসুমে তিনি নিউ রেডিয়েন্টে যোগদান করেছেন। নিউ রেডিয়েন্টে হয়ে তার প্রথম মৌসুমেই তিনি ২০০৬ ধিবেহী লীগের শিরোপা জয়লাভ করেছেন। নিউ রেডিয়েন্টে মাত্র এক মৌসুম অতিবাহিত করার পর ব্রুনাইয়ান ক্লাব ডিপিএমএমের সাথে চুক্তি স্বাক্ষর করেছেন, যেখানে তিনি ৭ ম্যাচে ২টি গোল করেছেন। পরবর্তীকালে, তিনি ভিবি আড্ডু, নিউ রেডিয়েন্ট, পলিস দিরাজ, মাজিয়া, ট্রাস্ট অ্যান্ড কেয়ার, গ্রিন স্ট্রিটস, ক্লাব ভ্যালেন্সিয়া এবং ক্লাব ঈগলসের হয়ে খেলেছেন।
২০০৬ সালে, আশফাক মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ০০ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০০৩ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৮৫ ম্যাচে ৫৬টি গোল করেছেন।
প্রারম্ভিক জীবন
আলি আশফাক ১৯৮৫ সালের ৬ই সেপ্টেম্বর তারিখে মালদ্বীপের মালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০৩ সালের ২৫শে মার্চ তারিখে, মাত্র ১৭ বছর, ৬ মাস ও ১৯ দিন বয়সে, বাম পায়ে ফুটবল খেলায় পারদর্শী আশফাক মিয়ানমারের বিরুদ্ধে অনুষ্ঠিত ২০০৪ এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি মিয়ানমার ০–২ গোলের ব্যবধানে জয়লাভ করেছিল।  মালদ্বীপের হয়ে অভিষেকের বছরে আশফাক সর্বমোট ৩ ম্যাচে ৪টি গোল করেছেন। জাতীয় দলের হয়ে অভিষেকের ৮ মাস ও ৮ দিন পর, মালদ্বীপের জার্সি গায়ে প্রথম গোলটি করেছেন; ২০০৩ সালের ৩রা ডিসেম্বর তারিখে, মঙ্গোলিয়ার বিরুদ্ধে ম্যাচের ৪র্থ মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। একই ম্যাচে তিনি আন্তর্জাতিক ফুটবলে তার প্রথম হ্যাট্রিকটি করেছেন; উক্ত ম্যাচে তিনি মালদ্বীপের হয়ে ১ম, ৫ম এবং ৬ষ্ঠ গোল করেছেন, ম্যাচে তিনি সর্বমোট ৪টি গোল করেছেন। ২০০৯ সালের ১৪ই এপ্রিল তারিখে, ২০১০ এএফসি চ্যালেঞ্জ কাপ বাছাইপর্বে তুর্কমেনিস্তানের বিরুদ্ধে অনুষ্ঠিত ম্যাচে তিনি মালদ্বীপের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি মিয়ানমার ১–৩ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছিলেন।
চট্টগ্রাম বিভাগের বিশ্ববিদ্যালয়সমূহের তালিকা
চট্টগ্রাম বিভাগের বিশ্ববিদ্যালয়সমূহের তালিকা হিসাবে চট্টগ্রাম বিভাগে অবস্থিত সরকারি, বেসরকারি, আন্তর্জাতিক বিশ্ববিদ্যালয়সমূহের তালিকাকে বোঝানো হয়েছে।
হাফেজ মুসা আলী বাশা
হাফেজ মুসা আলী বাশা একজন আলবেনীয় রাজনীতিবিদ এবং ১৯২৮ থেকে ১৯২৯ সাল এলবাসানের মেয়র ছিলেন।
আধাসামরিক বাহিনী
thumb|বর্ডার গার্ড বাংলাদেশ একটি আধাসামরিক বাহিনী। আধাসামরিক বাহিনী বা প্যারামিলিটারি হলো একটি বাহিনী যার সাংগঠনিক গঠন, কার্যপদ্ধতি, প্রশিক্ষণ, উপসংস্কৃতি এবং প্রায়ক্ষেত্রে কার্যক্রমসমূহ পেশাদারী সামরিক বাহিনীর মত, কিন্তু যেটি আনুষ্ঠানিকভাবে বা আইনিভাবে দেশের সামরিক বাহিনীর অংশ নয়।
প্রকারভেদ
সংজ্ঞানুযায়ী আধাসামরিক বাহিনীর মধ্যে অন্তর্ভুক্ত:
বাংলাদেশ স্পেশাল অপারেশন বাহিনী
বাংলাদেশ স্পেশাল অপারেশন বাহিনী যেগুলি বাংলাদেশ সেনাবাহিনীর কমান্ডরের অধীনে এবং বিশেষভাবে সংগঠিত, প্রশিক্ষণপ্রাপ্ত এবং বিশেষ অভিযান পরিচালনা ও সহায়তা করতে সজ্জিত।
স্পেশাল সিকিউরিটি ফোর্স
স্পেশাল সিকিউরিটি ফোর্স হল বিশেষ অপারেশনাল এবং গোয়েন্দা ইউনিট। রাষ্ট্রপতি, সরকার প্রধান এবং বাংলাদেশ সরকার কর্তৃক ভিআইপি হিসাবে মনোনীত যে কোনও ব্যক্তিকে শারীরিক সুরক্ষা প্রদানের জন্য দায়বদ্ধ। এটির সদস্যরা বাংলাদেশ সেনাবাহিনী, বাংলাদেশ নৌবাহিনী এবং বাংলাদেশ বিমান বাহিনী থেকে নিযুক্ত হন। এসএসএফ সরাসরি প্রধানমন্ত্রীকে রিপোর্ট করে থাকে।
বাংলাদেশ সেনাবাহিনী
বাংলাদেশ সেনাবাহিনী বাংলাদেশ সামরিক বাহিনীর স্থল শাখা। প্যারা কমান্ডো বিশেষ ইউনিটকে একটি ব্রিগেডে শ্রেণিবদ্ধ করে গঠিত।
সংনমিত বায়ু
সংনমিত বায়ু (Compressed air) হল বায়ুমণ্ডলীয় চাপ অপেক্ষা অধিক চাপের অধীনে রক্ষিত বায়ু। শিল্পখাতের কলকারখানাগুলির বিভিন্ন প্রক্রিয়াতে শক্তির স্থানান্তরের জন্য সংনমিত বায়ু একটি গুরুত্বপূর্ণ মাধ্যম। এটিকে বিভিন্ন শক্তিচালিত সরঞ্জাম (পাওয়ার টুল) যেমন বায়ুচালিত হাতুড়ি, তুরপুন (ড্রিল), শক্তিচালিত পাকসাঁড়াশি (পাওয়ার রেঞ্চ), ইত্যাদির পাশাপাশি রঙের কণাবর্ষণ (atomization), স্বতশ্চলীকরণের উদ্দেশ্যে বায়ুচালিত চোঙ পরিচালনায়, এমনকি যানবাহনকে সম্মুখে প্রচালনের জন্যও ব্যবহার করা হয়ে থাকে। সংনমিত বায়ু ব্যবহার করে নির্মিত গতিরোধকগুলির কারণে বৃহদাকার রেলগাড়িগুলি আরও নিরাপদে ও আরও দক্ষভাবে চালনা করা সম্ভব হয়েছে। রেলগাড়ি ছাড়াও মহাসড়কের বৃহদাকার মোটরযানগুলিতেও (মালবাহী ট্রাক, বড় বাস, ইত্যাদি) সংনমিত বায়ুচালিত গতিরোধক ব্যবহার করা হয়।
পানির নিচে ডুবসাঁতারুরা সংনমিত বায়ু ব্যবহার করে থাকেন। এই সংনমিত বায়ু হয় একটি পিঠে বহনযোগ্য ডুবসাঁতারুর চোঙপাত্রে (ডাইভিং সিলিন্ডার) উচ্চচাপে রক্ষিত থাকে, অথবা এটিকে অপেক্ষাকৃত নিম্ন চাপে একটি বায়ুনলের মাধ্যমে বা তথাকথিত ডুবসাঁতারুর নাড়ির মাধ্যমে পৃষ্ঠতল থেকে সরবরাহ করা হয়। একই ধরনের ব্যবস্থা বিপজ্জনক বায়ুমণ্ডলীয় পরিস্থিতিতে দমকল কর্মী, খনির উদ্ধারকর্মী ও শিল্পখাতের শ্রমিকদের ব্যবহৃত শ্বাসযন্ত্রে ব্যবহার করা হয়।
ইউরোপে শিল্পখাতে ব্যবহৃত বিদ্যুৎশক্তির ১০% সংনমিত বায়ু উৎপাদনে ব্যবহৃত হয়, যা বছরে ৮০ টেরাওয়াট-ঘন্টা শক্তি ব্যবহারের সমতুল্য।
ইয়াওই
ইয়াওই (ওয়াসেই-ইগো ভাষায় ভাবার্থ পুরুষপ্রেমী) হল কাল্পনিক মিডিয়ার একটি ধারা, যা হোমোরোটিসিজম সম্পর্ককে প্রকাশ এবং সমর্থন করে। তৎকালে এটি সাধারণত মহিলাদের জন্য তৈরি করা হতো এবং সমকামী পুরুষদের কাছেও বাজারজাত করা হতো। এটি সাধারনত হোমোইরোটিক মিডিয়া আলাদা, তবে এটি পুরুষ দর্শকদেরও আকর্ষণ করে এবং পুরুষ নির্মাতাদের দ্বারা উৎপাদিত হতে পারে।
ছোট লিঙ্গের অবমাননা
ছোট লিঙ্গের অবমাননা, লিঙ্গ জড়িত এক ধরনের মৌখিক যৌন অপমান যেখানে একটি প্রভাবশালী ব্যক্তি সাধারণত সম্মতভাবে আজ্ঞাবহ পুরুষের লিঙ্গকে হ্রাস করে। অনুশীলনে যৌন ক্রিয়াকলাপ বা কেবল মৌখিক অবমাননা জড়িত থাকতে পারে; এটি প্রকাশ্যে বা গোপনেও হতে পারে।
আজ্ঞাবহ পুরুষের ছোট লিঙ্গ থাকা এখানে জরুরী নয়। তারা অপমানিত হওয়ার ধারণা পছন্দ করে এবং লিঙ্গকে অকেজো হিসাবে গণ্য করে, বিশেষত লিঙ্গের আকার-সম্পর্কিত কটূক্তি বা সাধারণত লিঙ্গ নিয়ে উপহাস পছন্দ করে। কিছু মহিলা পুরুষের লিঙ্গের চূড়ান্ত বিচারক হওয়ার এবং তাকে হেয় করার ক্ষমতা দেখিয়ে যৌন উত্তেজনা পায়। অনেকের কাছে, সমাজিকভাবে আরোপিত পুরুষত্বের ধারণা দুর্বল করা যৌনউত্তেজক হতে পারে।
প্রায়শই অসতী পত্নীর স্বামী যখন আজ্ঞাবহ ব্যক্তি হয় তখন তাকে এই যুক্তি দিয়ে প্রত্যাখ্যাত এবং অপমানিত করা হয় যে সে তার পত্নীকে সন্তুষ্ট করতে পারে না বা তার লিঙ্গ কাউকে সন্তুষ্ট করার পক্ষে এত বড় নয়। কেউ কেউ একে স্ত্রীলোকের সাথেও সম্পর্কিত করে, এমনকি অবজ্ঞার সময় আজ্ঞাবহ পুরুষের লিঙ্গ আকারের ভগাঙ্কুরের আকারের সাথেও তুলনা করে, যদিও লিঙ্গকে হ্রাস করার এই উপায়টি সমস্ত প্রভাবশালী মহিলারা ভালভাবে গ্রহণ করেন না কারণ মহিলাদের যৌনাঙ্গের অপমানের উপায় কখনই পুরুষের লিঙ্গ হওয়া উচিত নয়।
কিছু ছোট লিঙ্গের অবমাননা অনলাইনেও করা হয়। আজ্ঞাবহ ব্যক্তি উপহাস করার উদ্দেশ্যে ইন্টারনেটে তার লিঙ্গের ছবি পোস্ট করতে পারে। অনেক ক্ষেত্রে, বিডিএসএম অধিবেশনে ওয়েবক্যামের মাধ্যমে, কোনও প্রভাবশালী স্ত্রীলোক ভিডিওর মাধ্যমে অবমাননা করে।
২০০৮ সাফ চ্যাম্পিয়নশিপ
২০০৮ সাফ চ্যাম্পিয়নশিপ হল দক্ষিণ এশিয়ার আন্তর্জাতিক ফুটবল প্রতিযোগিতা সাফ চ্যাম্পিয়নশিপের ৭ম আসর যা ২০০৮ সালের ৩ জুন থেকে ১৪ জুন তারিখে অনুষ্ঠিত হয়। প্রতিযোগিতাটি যৌথভাবে শ্রীলঙ্কা ও মালদ্বীপ স্বাগতিক হওয়ার সৌভাগ্যলাভ করে।
প্রতিযোগিতাটি মূলত ২০০৭ সালের অনুষ্ঠিত হওয়ার কথা ছিল কিন্তু পরে পিছিয়ে ২০০৮ সালের অনুষ্ঠিত হয়।
মুহুরী প্রজেক্ট
মুহুরী প্রকল্প বা মুহুরী প্রজেক্ট (Muhuri Project মুহুরী প্ৰজেক্ট) হলো বাংলাদেশের দ্বিতীয় বৃহত্তম সেচ প্রকল্প। এছাড়াও দেশের প্রথম বায়ু বিদ্যুৎ কেন্দ্রটি এখানে অবস্থিত। দেশের সবচেয়ে বড় মৎস্য জোন হিসেবেও মুহুরী প্রকল্প পরিচিতি পেয়েছে। ফলে এটি বর্তমানে বাংলাদেশের অন্যতম একটি দর্শনীয় স্থান ও পর্যটন কেন্দ্ৰ হিসেবে গড়ে উঠেছে।
অবস্থান
মুহুরী প্রকল্প বা মুহুরী সেচ প্রকল্প বাংলাদেশের ফেনী জেলার সোনাগাজী উপজেলায় অবস্থিত। ফেনী সদর হতে সোনাগাজী উপজেলা পর্যন্ত দূরত্ব ২০ কি.মি. এবং সোনাগাজী উপজেলা হতে এর দূরত্ব ১০কি.মি.। অর্থাৎ ফেনী সদর হতে মুহুরী প্রকল্পের দূরত্ব সর্বমোট ৩০কি.মি.। এর কিছু অংশ চট্টগ্রাম জেলার মিরসরাই উপজেলার মধ্যেও পড়েছে।
সেচ প্রকল্প
১৯৭৭-৭৮ অর্থ বছরে মুহুরী সেচ প্রকল্পের কাজ শুরু হয় এবং ১৯৮৫-৮৬ অর্থ বছরে বাংলাদেশের দ্বিতীয় বৃহত্তম এই সেচ প্রকল্পের নির্মাণ কাজ শেষ হয়। ফেনী নদী, মুহুরী নদী এবং কালিদাস পাহালিয়া নদীর সম্মিলিত প্রবাহকে আড়ি বাঁধ নির্মাণের মাধ্যমে ৪০ ফোক্ট বিশিষ্ট একটি বৃহদাকার পানি নিয়ন্ত্রণ কাঠামো তৈরী করে ফেনী জেলার ফেনী সদর, ছাগলনাইয়া, পরশুরাম, ফুলগাজী, সোনাগাজী এবং চট্টগ্রাম জেলার মিরসরাই উপজেলার কিয়দংশ এলাকায় বর্ষা মৌসুমে বন্যার প্রকোপ কমানো ও আমন ফসলে অতিরিক্ত সেচ সুবিধা প্রদানের উদ্দেশ্যে নির্মিত হয়েছিল মুহুরী সেচ প্রকল্প।সিডা, ইইসি, বিশ্বব্যাংক অর্থ সহায়তায় জাপানের সিমুজু কোম্পানী ১৬৮ কোটি টাকা ব্যয়ে এই সেচ প্রকল্প নির্মাণ করে। এর ফলে ২০,১৯৪ হেক্টর এলাকায় সেচ সুবিধা এবং ২৭,১২৫ হেক্টর এলাকা সম্পুরক সেচ সুবিধার আওতায় আসে।
বায়ু বিদ্যুৎ প্রকল্প
বাংলাদেশ বিদ্যুৎ উন্নযন বোর্ড (পিডিবি) ২০০৪-০৫ অর্থ বছরে প্রায় সাত কোটি টাকা ব্যয়ে চারটি ২২৫ কিলোওয়াট ক্ষমতা সম্পন্ন দেশের প্রথম বায়ু শক্তি চালিত বিদ্যুৎ ইউনিট স্থাপনের সিদ্ধান্ত গ্রহণ করে। প্রকল্পের স্থান নির্বাচন করা হয় সোনাগাজী উপজেলার ফেনী নদীর ওপর নির্মিত ফেনী রেগুলেটরের (মুহুরী সেচ প্রকল্প হিসেবে পরিচিত) প্রায় ৫০০ গজ দূরে থাক খোয়াজের লামছি গ্রামে। প্রকল্প এলাকার পাশ দিয়ে ফেনী নদী বঙ্গোপসাগরে মিশেছে। দক্ষিণে বিস্তীর্ন মাঠ এবং বন বিভাগের সবুজ বেষ্টনী। ২০০৪ সালে ভারতের নেভ্যুলা টেকনো সোল্যুশনস লিমিটেডের সাথে এ প্রকল্প নির্মাণের চুক্তি স্বাক্ষরিত হয়। বিদ্যুৎ উন্নয়ন বোর্ডের রাজস্ব খাত থেকে এ প্রকল্পের ব্যয় নির্বাহ করা হয়।
মৎস্য জোন
বর্তমানে মৎস্য চাষে বিপ্লব ঘটিয়ে দেশের সবচেয়ে বড় মৎস্য জোন হিসেবে পরিচিতি পেয়েছে এ মুহুরী প্রকল্প এলাকা। এখানে দেশের অনেক নামিদামি প্রতিষ্ঠান বাণিজ্যিকভাবে মৎস্য প্রকল্প গড়ে তুলেছে। বসুন্দরা গ্রুপ, মেরিডিয়ান গ্রুপ, ক্লিফটন গ্রুপ, আবুল খায়ের কোম্পানি, মেহের গ্রুপ অব কোম্পানি, মামুন গ্রুপ, সততা ফিস প্রকল্প, হাজী আমিনুল্লাহ মৎস্য প্রকল্প, গাজী মৎস্য ও ডেইরি ফার্ম, রিংকু ফিস প্রকল্পসহ দুই হাজার মৎস্য প্রকল্প রয়েছে।
পর্যটন কেন্দ্র
মুহুরী সেচ প্রকল্পকে ঘিরে গত আড়াই দশকে গড়ে ওঠে বিনোদন ও পিকনিক স্পট।শীত মৌসুমে দেশের বিভিন্ন স্থান থেকে দলে দলে ভ্রমণ পিপাসু লোক এবং পর্যটক বেড়াতে আসে। প্রাকৃতিক সৌন্দর্যে ভরপুর মুহুরী রেগুলেটরের চারদিকে বাঁধ দিয়ে ঘেরা কৃত্রিম জলরাশি, বনায়ন, মাছের অভয়ারণ্য, পাখির কলকাকলি, বাঁধের দুপাশে নিচে খেকে পাথর দিয়ে বাঁধানো এবং উপরদিকে দুর্বা ঘাসের পরিপাটি বিছানা। মুহুরী জলরাশিতে নৌভ্রমণের সময় খুব কাছ থেকে বিভিন্ন প্রজাতির হাঁস এবং প্রায় ৫০ জাতের হাজার হাজার পাখির দেখা পাওয়া যায়।
চ্যালেঞ্জার
এএসএম তোফাজ্জল হোসেন (১৯৫৯ – ১২ অক্টোবর ২০১০; যিনি চ্যালেঞ্জার নামে পরিচিত) ছিলেন বাংলাদেশি টেলিভিশন এবং চলচ্চিত্র অভিনেতা। হুমায়ূন আহমেদ পরিচালিত হাবলঙ্গের বাজার টেলিভিশন নাটকের মাধ্যমে ২০০০ সালে তিনি অভিনয়ে অভিষেক ঘটান। পরবর্তীতে ২০০১ সালে দুই দুয়ারী চলচ্চিত্রে একটি গৌন চরিত্রে অভিনয়ের মাধ্যমে তিনি চলচ্চিত্রে কাজ শুরু করেন। তার অভিনীত টেলিভিশন নাটকের সংখ্যা দুই শতাধিক।
জীবন
এএসএম তোফাজ্জল হোসেন ১৯৫৯ সালে তৎকালীন পূর্ব পাকিস্তানের (বর্তমানে বাংলাদেশ) ঢাকা শহরের খিলগাঁওয়ে জন্মগ্রহণ করেন। তার ডাক নাম সাদেক। তিন ভাই ও দুই বোনের মধ্যে তিনি জ্যেষ্ঠ। অভিনেত্রী মনিরা মিঠু তার কনিষ্ঠ বোন। তার এক ছেলে ও এক মেয়ে।
হুমায়ূন আহমেদ পরিচালিত হাবলঙ্গের বাজার টেলিভিশন নাটকের মাধ্যমে ২০০০ সালে তিনি অভিনয় পেশায় যুক্ত হন। এই নাটকে কাজ করার সময় হুমায়ূন আহমেদ তার নাম "চ্যালেঞ্জার" দিয়েছিলেন।
২০১০ সালের ১২ অক্টোবর ৫১ বছর বয়সে তিনি ঢাকার আদাবরের শেখেরটেকের নিজ বাসভবনে মারা যান। ২০০৯ সালের জুলাই মাসে তিনি মস্তিষ্কের ক্যান্সারে আক্রান্ত হন। দ্রুত চিকিৎসার জন্য তিনি কিছুকাল সিঙ্গাপুরের মাউন্ট এভারেস্ট হাসপাতালে পাঁচ মাস চিকিৎসাধীন থাকার পর দেশে ফিরেন। তবে শারিরীক অবস্থার উন্নতি না হওয়ায় একমাস পর আবারো তাকে সিঙ্গাপুরে নেয়া হয়।
ব্রায়ান লাকহার্স্ট
ব্রায়ান উইলিয়াম লাকহার্স্ট (Brian Luckhurst; জন্ম: ৫ ফেব্রুয়ারি, ১৯৩৯ - মৃত্যু: ১ মার্চ, ২০০৫) কেন্টের সিটিংবোর্নে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭০ থেকে ১৯৭৪ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে মাঝে-মধ্যে স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ব্রায়ান লাকহার্স্ট।
কাউন্টি ক্রিকেট
কেন্টের সিটিংবোর্নে ব্রায়ান লাকহার্স্টের জন্ম। কেন্টের মূল একাদশে বামহাতি স্পিনার হিসেবে অংশ নিতেন। ১৯৬১ সালের শেষদিকে কেন্টের সদস্য থেকে তাকে মুক্তি দেবার চিন্তা-ভাবনা চলতে থাকে। মাত্র এক বছর চুক্তির মেয়াদ সম্পন্ন হবার পূর্বে তিনি নিজের কৌশল গ্রহণে পুণঃচিন্তা করতে থাকেন ও ব্যাটিংয়ের দিকে জোর দেন। ঐ সময় তার দলের ব্যাটিং নির্ভরতা কম ছিল। ব্যাটিংয়ের অবস্থান পরিবর্তন করে আশাতীত সাফল্য লাভ করেন ও নির্ভরযোগ্য ব্যাটসম্যান হিসেবে নিজেকে গড়ে তোলেন। ১৯৬৯ সালে তিনি প্রায় ২,০০০ রান সংগ্রহ করেন। ১৯৬৯ সালে তিনি প্রায় ২,০০০ রান সংগ্রহ করেন।
১৯৫৮ থেকে ১৯৭৬ সময়কালে প্রথম-শ্রেণীর ইংরেজ কাউন্টি ক্রিকেটে কেন্টের পক্ষে খেলেছেন। মূলতঃ ব্যাটিং উদ্বোধনে মাঠে নামতেন। তবে, আপদকালীন সময়ের জন্যে অস্ট্রেলিয়া একাদশের বিপক্ষে আরও একটি খেলায় অংশ নিয়েছিলেন।
সমগ্র প্রথম-শ্রেণীর খেলোয়াড়ী জীবনে ৩৫৫টি খেলায় অংশ নিয়েছেন ব্রায়ান লাকহার্স্ট। এ সময়ে ৩৮.১২ গড়ে ২২,৩০৩ রান তুলেছেন। ১৪ মৌসুমে সহস্রাধিক রান তুলেন। তন্মধ্যে, ১৯৬৯ সালে ৪৭.৮৫ গড়ে এক মৌসুমে ব্যক্তিগত সর্বোচ্চ ১,১৯৪ সংগ্রহ করেছিলেন। পুরো খেলোয়াড়ী জীবনে ৪৮টি সেঞ্চুরি করেছেন। ১৯৭৩ সালে ডার্বির কাউন্টি গ্রাউন্ডে ডার্বিশায়ারের বিপক্ষে ব্যক্তিগত সর্বোচ্চ ২১৫ রানের ইনিংস খেলেছেন।
আন্তর্জাতিক ক্রিকেট
সমগ্র খেলোয়াড়ী জীবনে ২১ টেস্টে ইংল্যান্ডের পক্ষে খেলেন। পাশাপাশি তিনটি একদিনের আন্তর্জাতিকেও অংশগ্রহণ ছিল তার। ২৭ নভেম্বর, ১৯৭০ তারিখে অস্ট্রেলিয়ার বিপক্ষে টেস্ট অভিষেক ঘটে তার। ১৯৭০ সালে বাদ-বাকী বিশ্ব একাদশের বিপক্ষে অভিষেক ঘটে তার। টেস্ট সিরিজে ইংল্যান্ডের একমাত্র বিজয়ে তিনি অপরাজিত ১১৩ রান তুলেন। তবে, আইসিসি পরবর্তীতে এ সিরিজটিকে টেস্টের মর্যাদা দেয়নি ও রানগুলো তার টেস্টের ব্যাটিং গড় থেকে বাদ পড়ে যায়।
১৯৭০-৭১ মৌসুমে অস্ট্রেলিয়া গমন করেন। ঐ সিরিজেই তার টেস্ট অভিষেক পর্ব সম্পন্ন হয়। ৫৬.৮৭ গড়ে ৪৫৫ রান তুলেছিলেন। তন্মধ্যে, দুইটি সেঞ্চুরিও করেছিলেন ব্রায়ান লাকহার্স্ট। সুন্দর ক্রীড়াশৈলী প্রদর্শনের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
জিওফ বয়কট ও জন এডরিচের সাথে প্রথম উইকেট জুটিতে ৬৯.৯৩ গড়ে ৬২৪ রান তুলেছিলেন। তন্মধ্যে, উদ্বোধনী জুটিতে দুইটি সেঞ্চুরি ও তিনটি হাফ-সেঞ্চুরি করেছিলেন। পার্থের ওয়াকা গ্রাউন্ডের প্রথম টেস্ট ক্রিকেট অনুষ্ঠিত হয়। সিরিজের দ্বিতীয় টেস্টে সেঞ্চুরি করার ফলে মাঠের প্রথম সেঞ্চুরিকারী হন। প্রস্তুতিমূলক খেলায় নর্দার্ন নিউ সাউথ ওয়েলসের বিপক্ষে ১১১ ও ৪৫ রানের ইনিংস খেলেন। তবে আঙ্গুলে চোঁট পেয়ে রিটায়ার হার্ট হতে বাধ্য হন। মেলবোর্নের পঞ্চম টেস্টের প্রথম ইনিংসে ভাঙ্গা হাত নিয়েও ১০৯ রান তুলেন ও দ্বিতীয় ইনিংসে মাঠে নামতে পারেননি তিনি। ষষ্ঠ টেস্টে দলের বাইরে অবস্থান করেন। জিওফ বয়কটের অনুপস্থিতিতে ব্রায়ান লাকহার্স্ট সপ্তম টেস্টে মাঠে নামেন। তবে, গার্থ ম্যাকেঞ্জির বলে পুনরায় আহত হন। এ পর্যায়ে গুরুত্বপূর্ণ ৫৮ রানের ইনিংস খেলেন। জন এডরিচের সাথে প্রথম উইকেটে ৯৪ রান তুলেন। এডরিচ ৫৭ রান তুলেন। ফলে, ইংল্যান্ড দল ৮০ রানে পিছিয়ে পড়েও দ্বিতীয় ইনিংসে ৩০২ তুলে। পরবর্তীতে অস্ট্রেলিয়া দল ১৬০ রানে গুটিয়ে যায় ও স্বাগতিক দলকে ৬২ রানে পরাজিত করে অ্যাশেজ করায়ত্ত্ব করে।
অবসর
১৯৭০-এর দশকের মাঝামাঝি সময়ে ওয়েস্ট ইন্ডিজ ও অস্ট্রেলিয়ার পেস বোলারদের যথাযথভাবে মোকাবেলা করতে সক্ষম হননি। ফলশ্রুতিতে, ১৯৭৬ সালে ক্রিকেট খেলা থেকে অবসর গ্রহণ করতে বাধ্য হন। তাসত্ত্বেও, ক্যান্টারবারিতে কোচের দায়িত্বে ছিলেন তিনি। এরপর ব্যবস্থাপক ও যুব উন্নয়নে জড়িত থাকার পর সর্বশেষ পর্যায়ে ক্লাবের সভাপতির দায়িত্ব পালন করেন।
১৯৮১ থেকে ১৯৮৬ সময়কালে ক্রিকেট ম্যানেজার ও পরবর্তীতে ক্রিকেট প্রশাসকের ভূমিকায় অবতীর্ণ হয়েছিলেন তিনি। এরপর ক্লাবের সভাপতির আসনও অলঙ্কৃত করেন ও মৃত্যু-পূর্ব পর্যন্ত এ পদে বহাল ছিলেন।
খেলার ধরন
খেলায় জয়ের কোন সম্ভাবনা না থাকলেই কেবল তিনি বল হাতে মাঠে নামতেন। এ পর্যায়ে একটিমাত্র টেস্ট উইকেট পান তিনি।
ব্যক্তিগত জীবন
‘বুট বয় টু প্রেসিডেন্ট’ শীর্ষক আত্মজীবনীমূলক গ্রন্থ রচনা করেছেন তিনি।
সরণখোলা
সরণখোলা বাংলাদেশের সুন্দরবন বনের উত্তর-পূর্ব প্রান্তে বাগেরহাট জেলার সরণখোলা উপজেলা, দাখিন খালি ইউনিয়নের একটি মৌজা (গ্রামের একটি ছোট দল)। ২০১১ সালের আদমশুমারি অনুসারে মৌজায় বসবাসরত পরিবার ২,৯০২ টি এবং মোট জনসংখ্যা ১১,৬২৩ জন। জনসংখ্যায় বেশিরভাগ মুসলিম এবং অল্প সংখ্যক হিন্দুদের রয়েছে। মৌজার মধ্যে পাঁচটি গ্রামের একটি খুরিয়াখালী।
সোলজানি
সোলজানি ভাকোভার-সিরমিয়া বিভাগের সর্বদক্ষিণে অবস্থিত সিভেলফ্রিজার একটি গ্রাম। ২০১১ সালের আদমশুমারী অনুযায়ী গ্রামটির জনসংখ্যা ১২৪১ জন।